Publication: Magyar Közlöny
Issue: MK-2011-61 (Year: 2011, Number: 61)
Era: contemporary
Section: környezet alakításáról és védelmérõl szóló 1997. évi LXXVIII. törvény (a továbbiakban: Ét.) 9. § (2) bekezdésében elõírt
Paragraph Index: 903

környezet alakításáról és védelmérõl szóló 1997. évi LXXVIII. törvény (a továbbiakban: Ét.) 9. § (2) bekezdésében elõírt egyeztetési és véleményeztetési eljárás szabályait. Az Örm. elfogadására az indítványozó egy korábbi, az Ör.-rel kapcsolatos törvényességi észrevételét követõen került sor, amelyben a hivatalvezetõ hosszabb tartalmú orvoslási idõt biztosított a Képviselõ-testületnek a törvényes állapot helyreállítására és a szükséges egyeztetések lefolytatására. A törvényességi észrevétel kiadása és a törvénysértés megszüntetése között eltelt hét hónapban a Képviselõ-testület azonban nem vizsgálta a véleményezési eljárás lefolytatásának szükségességét, valamint nem kérte ki sem a területi fõépítész, sem a véleményeztetésbe bevont államigazgatási szervek, sem az érintett lakosság véleményét a módosításról. Az Ét. 9. § (9) bekezdése értelmében pedig a Képviselõ-testületnek a rendeletmódosítás elõtt le kellett volna folytatnia az egyeztetési eljárást és arra elegendõ idõ is állt a rendelkezésére. Ezért a hivatalvezetõ az Örm. kapcsán újabb törvényességi észrevételt tett, amelyet a Képviselõ-testület elutasított, mivel a magasabb szintû jogszabályok nem rendelkeznek arról, hogy törvényességi észrevétel elfogadása esetén ismételt egyeztetést kell lefolytatni. Az indítványozó szerint nem állja meg a helyét az önkormányzat azon álláspontja sem, hogy az Örm. nem eredményezett érdemi változást a korábbi rendeleti szabályozásban. A fentiek alapján a hivatalvezetõ kérte annak megállapítását, hogy az Örm. ellentétes az Ét. rendelkezéseivel, így sérti az Alkotmány 44/A. § (2) bekezdés

Source: https://magyarkozlony.hu/hivatalos-lapok/b5b25d3a68deb7b953145b75fc78fd661e8fe3e5/dokumentumok/cb1df65c61be7c099fc51d10a8b7b17fd51d4e13/letoltes